રાજયસભાના સાંસદ ચુનીભાઇ ગોહેલ દ્વારા જીલ્લા કલેકટરને લેખીત રજૂઆતમાં જણાવેલ કે, સરકાર દ્વારા દરેક નગરપાલિકાને કરોડો રૂપીયાની ગ્રાન્ટ લોકોની સુખાકારી માટે ફાળવવામાં આવે છે ત્યારે વેરાવળ શહેરમાં છેલ્લા બે-ત્રણ વર્ષથી નગરપાલીકા દ્વારા ટેન્ડરોથી કામ ચાલુ કરાવેલ પરંતુ કામો કોન્ટ્રાકટરોએ બાકી રાખી દેવામાં આવેલ હોવાનું જણાવેલ છે તેમજ કામો માટેની મંજૂરીઓ મળી ગયા બાદ પણ કામગીરી ચાલુ કરતા નથી અને અધુરા કામો મુકી દેવામાંઆવેલ હોય તેમજ અમુક કોન્ટ્રાકટરો કામગીરી થઇ ગયા બાદ પણ ફાઇનલ કામ કરતા નથી.